ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670002901
ขอความช่วยเหลือแก้ไขปัญหาฝุ่นละอองจากการก่อสร้างถนน บริเวณถนนหน้าหมู่บ้านเอื้ออาทรลาดกระบัง 2 ถนนประชาพัฒนา แขวงลาดกระบัง เขตลาดกระบัง กรุงเทพมหานคร เนื่องจากผู้ร้องแจ้งว่าบริเวณดังกล่าวมีการก่อสร้างถนน ซึ่งช่วงแรกๆ ที่มีก่อสร้างถนนทางผู้รับเหมายังมีการนำรถน้ำขนาดเล็กมาฉีดบริเวณถนนเมนหลักเท่านั้น แต่ไม่มีการนำรถน้ำมาฉีดน้ำบนถนนภายในหมู่บ้านฯ แต่อย่างใด และมีการนำรถน้ำมาฉีดให้ในระยะทางประมาณไม่เกิน 50 เมตรเท่านั้น เพื่อลดฝุ่นละอองให้อยู่แต่มาในช่วงหลังๆ ทางผู้รับเหมาไม่ได้นำรถน้ำมาฉีดเพื่อลดฝุ่นละอองให้แต่อย่างใด ทำให้เกิดปัญหาฝุ่นละอองปกคลุมไปทั่วบริเวณ อีกทั้งมีฝุ่นละออง PM 2.5 อีกด้วย เมื่อผู้ร้องติดต่อแจ้งเรื่องหรือสอบถามกรณีดังกล่าวไปยังเพจของจอห์นผ่านแอปพลิเคชัน facebook ได้รับคำตอบว่าจะมีการนำรถน้ำมาฉีดบริเวณถนนเมนหลักเท่านั้นถ้าเป็นถนนภายในหมู่บ้านจะไม่นับเป็นพื้นที่ส่วนกลางแต่อย่างใด ส่งผลให้ผู้ร้องและประชาชนที่อาศัยอยู่ในหมู่บ้านเอื้ออาทรลาดกระบัง 2 จำนวน 100 กว่าอาคารได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 เดือนแล้ว จึงประสงค์ให้หน่วยงานที่เกี่ยวข้องช่วยเหลือแก้ไขปัญหาฝุ่นละอองจากการก่อสร้างถนน และให้ประสานตรวจสอบว่าใครเป็นผู้รับเหมาก่อสร้างและเห็นควรให้นำรถน้ำเข้ามาฉีดบริเวณถนนเมนหลักภายในหมู่บ้านฯ เพื่อลดปัญหาฝุ่นดังกล่าวร่วมด้วย และเพื่อบรรเทาความเดือดร้อนของผู้ร้องและประชาชนในพื้นที่ต่อไป (ผู้ร้องประสงค์ให้เปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata